Šiaulių gidas

A|CH premjera ”Jaunystė”
2023-11-25 19:00 (Europe/Helsinki) | Šiaulių arena
PREMJERA
Šokio spektaklis „JAUNYSTĖ“
pagal Johano Sebastiano Bacho muziką
Režisierė-choreografė ir libreto autorė – Anželika Cholina
Scenografas – Marijus Jacovskis
Kostiumų dailininkė – Olga Filatova-Kontrimienė
Šviesų dailininkas – Eugenijus Sabaliauskas
Šukuosenų ir grimo dailininkė – Dalia Žakytė-Bučienė
Pedagogė-repetitorė – Živilė Baikštytė
Spektaklyje dalyvauja 21 artistas.
Šokio spektaklis „Jaunystė, arba scenarijai pagal kuriuos gyvena tėvai ir vaikai“ jau tapo besibaigiančio A|CH teatro sezono išskirtine premjera, sulaukusia anšlagų ir stiprių publikos emocinių reakcijų. Premjerinis spektaklis toliau tęsia savo kelionę po Lietuvą ir į žiūrovų širdis ir naujajame, jau 24-ajame teatro sezone.
Spektaklyje, kurio centrinė teminė ašis – ne visada paprasti tėvų ir vaikų santykiai, pirmą kartą susipynė net trys šokio žanrai: klasikinis baletas, šiuolaikinis-modernus šokis ir gatvės šokiai. Taip pat, pirmą kartą A|CH teatro istorijoje vienoje scenoje vaidmenis kuria žinomi, patyrę scenos meno meistrai, baleto solistai, aktoriai, šokėjai ir 13-16 metų vaikai, gabiausieji baleto, šokio ir vaidybos meno mokyklų mokiniai.
Spektaklio „Jaunystė“ siužete persipina šešių šeimų gyvenimo fragmentai ir susiduria du pasauliai – vaikų ir suaugusiųjų. Tai kontrastinga psichologinė tragikomedija, kurioje šiuolaikiškos šeimyninio gyvenimo dramos perteikiamos šokio kalba, skambant galingai Johano Sebastiano Bacho muzikai.
Kalbėdama apie naująjį šokio spektaklį „Jaunystė” A. Cholina pabrėžia: „Man visada buvo įdomu priartėti prie tiesos apie gyvenimą, tyrinėjant įvairius santykių tarp žmonių aspektus. Tėvų ir vaikų santykiai – sudėtingiausia bendravimo tarp žmonių forma. Šeimos kuriamos pagrinde jaunystėje, taigi, dauguma tampa tėvais patys dar būdami vaikai…
Šis spektaklis – tai savotiškas meno terapijos seansas, kuris leidžia pažvelgti į šeimos gyvenimo vidų. Šiuo savo darbu noriu paskatinti suaugusius pasižiūrėti į vaikus kaip į lygiavertes asmenybes ir pamatyti juose jų atsineštą savitumą. Tikiuosi, kad spektaklyje pamatyti šeimų elgesio modeliai privers susimąstyti ir inspiruos keistis…”
Spektaklio „Jaunystė“ stiprus paveikumas ir gebėjimas giliai paliesti žiūrovų širdis yra įvertintas ir tyrimais – emocijų matavimo eksperimente, kuriame dalyvavo dešimtys spektaklio žiūrovų, o jų reakcijas analizavo patyrę analitikai ir psichologai, spektaklio poveikis įvardintas kaip neginčyjamai stiprus, transformuojantis, skatinantis ne tik didžiulį estetinį malonumą ir džiaugsmą, bet ir susimąstymą bei žiūrovų savirefleksiją apie savo pačių santykius su artimaisiais.
Trukmė: 105 min., be pertraukos
Taip pat, atkreipiame jūsų dėmesį, kad visuose mūsų spektakliuose rasite specialųjį MECENATO BILIETĄ. Įsigydami šiuos brangesnius nei įprastai bilietus, papildomai remiate ACH teatrą ir prisidedate prie labiau užtikrintos jo ateities. Jūsų paramos dėka mūsų nepriklausomas teatras galės planuoti naujas premjeras ir drąsiau žengti į jau 24-ąjį kūrybinės veiklos sezoną. Ačiū, būsimiems ACH teatro rėmėjams!
Pagrindinė informacija
Durys atidaromos: 17:30 val.
Renginio trukmė: 1 val. 40 min.
Petrauka: nėra
Nemokamai: vaikai nemokamai neįleidžiami
Nuolaidos: 15% studentams, moksleiviams, senjorams ir asmenims su negalia (kontrolės metu pateikti nuolaidą įrodantį dokumentą)
Papildoma informacija: perkant 10 ir daugiau bilietų galite kreiptis: vipklientai@bilietai.lt
Amžiaus cenzas: N-12
Organizatorius: Anželikos Cholinos šokio teatras
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Tarptautinio vaikų ir jaunimo chorų festivalis „Ateities balsai“ BAIGIAMASIS KONCERTAS
2023-11-26 15:00 - 17:00 | Šiaulių dramos teatras
2023 m. lapkričio 26 d. 15 val. Valstybiniame Šiaulių dramos teatre – ypatinga chorinės muzikos šventė!
Baigiamajame tarptautinio vaikų ir jaunimo chorų festivalio „Ateities balsai” koncerte, kurį organizuoja Šiaulių „Dagilėlio” dainavimo mokykla, susitiks tikri chorinės muzikos ambasadoriai: charizmatiškasis Katalonijos vaikų choras Veus (Barselona, Ispanija), vienas seniausių Vokietijos berniukų ir jaunuolių choras Stadsingechor Halle (Halle/Saale, Vokietija), kurio istorija prasideda 1116m., Nacionalinės M.K.Čiurlionio menų mokyklos, iškilių Lietuvos menininkų kalvės, moksleivių choras ir festivalio šeimininkas bei pagrindinis organizatorius – berniukų ir jaunuolių choras „Dagilėlis”.
Kolektyvai Šiaulių miesto publikai dovanos išskirtinai spalvingą programą, kurioje skambės baroko muzikos šedevrai, šiuolaikiniai lietuvių ir užsienio kompozitorių kūriniai, praturtinti įdomiais choreografijos ir dramaturgijos elementais.
Tai išskirtinė proga jaukioje Valstybinio Šiaulių dramos teatro salėje susipažinti su geriausiais įvairių šalių chorais ir jų atliekama muzika.
Atlikėjai:
Nacionalinės M.K.Čiurlionio menų mokyklos moksleivių choras
Meno vadovas ir dirigentas Romualdas Gražinis, koncertmeisterė Sigita Gražinienė (Lietuva)
Berniukų ir jaunuolių choras Stadtsingechor zu Halle
Meno vadovas ir dirigentas Clemens Flämig (Vokietija)
Choras Veus – Cor infantil Amics de la Unió
Meno vadovas ir dirigentas Josep Vila Jover (Ispanija)
Šiaulių „Dagilėlio” dainavimo mokyklos jungtinis 2-3 klasių choras
Mokytojos Daiva Kembrienė, Rima Koržanovienė ir Inga Lizdenienė, koncertmeisterės Lolita Girskienė, Giedrė Krasauskaitė (Lietuva)
Šiaulių berniukų ir jaunuolių choras „Dagilėlis”
Meno vadovas ir dirigentas Remigijus Adomaitis, koncertmeisterė Daiva Šulcaitė (Lietuva)

Muzikos ir šviesų šou „White & Black. The magic of piano“
2023-11-27 18:00 | Šiaulių kultūros centro Didžioji koncertų salė (Aušros al. 31)
Projektas, kuriame žmonės išgirs unikaliai dekonstruotus ir aranžuotus laiko patikrintus kūrinius, kurie netikėtai suskambės klasikos muzikantų interpretacijomis bei įvairiais stiliais. Koncertą fortepijonu ir violončele atliks žinomi klasikinės muzikos atlikėjai: Darius Mažintas ir Domas Jakštas. Įsimintiną ir įspūdingą atmosferą kurs specialiai šiam šou sukurti apšvietimo bei lazerių efektai.
Koncerte skambės: „QUEEN“, BON JOVI, MICHAEL JACKSON, ELTON JOHN, „ROXETTE“, „U2“, STING, „SCORPIONS“, „THE BEATLES“, LOUIS ARMSTRONG, TINA TURNER, EROS RAMAZZOTTI ir kiti specialiai šiam koncertui aranžuoti kūriniai.
Renginio trukmė: ~1,5 val. (su pertrauka)

NIJOLĖ NARMONTAITĖ | Juoko ir romantikos niekada nebus per daug
2023-11-28 18:30 | Šiaulių dramos teatras
Nijolė Narmontaitė su gyvo garso grupe „Apie meilę rimtai ir žaismingai”
Programoje „Apie meilę rimtai ir žaismingai” skambės ne tik dainos, poezija, smagios istorijos, bet pakeliausime ir naujos Nijolės Narmontaitės knygos „Aktoriai, režisieriai ir 77 laimės receptai” labirintais. O laimingieji dar bus ir apdovanoti.
Kartu su ja scenoje muzikuos gyvo garso grupė:
Akordeonas – Andrius Balachovičius
Klavišiniai – Kastytis Žukauskas
Kontrabosas – Ar Man Isojan
Mušamieji – Žydrūnas Mockūnas
Lauksime Jūsų!

Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“
2023-11-29 18:00 | Šiaulių kultūros centro Pramogų salė „Maksas“ (Aušros al. 31)
Jaunųjų Lietuvos Šiaurės regiono atlikėjų ir grupių konkursas „Šiaurės pašvaistė“ – antrą kartą Šiauliuose vyksiantis renginys, subursiantis muzikuojančius, kuriančius ir talentingus jaunus žmones, kurie tarpusavyje varžysis dėl geriausiojo titulo ir puikių prizų!
Konkurso organizatorių, Šiaulių miesto koncertinės įstaigos „Saulė“, komisija iš visų pateiktų paraiškų atrinko atlikėjus ir grupes, kurios spalio 18 d. 18 val. susitiko PUSFINALYJE Šiaulių kultūros centro Kamerinėje salėje (Aušros al. 31). Šio etapo metu atlikėjų pasirodymus vertino komisija ir atrinko 3 solistus ir grupes, kuriuos lapkričio 29 d. 18 val. išvysite FINALE su profesionaliu Šiaulių bigbendo kolektyvu Šiaulių kultūros centro pramogų salėje „Maksas“ (Aušros al. 31). Specialiai šiam koncertui bus paruoštos finalistų kūrinių aranžuotės orkestrui. Komisija, įvertinusi visus finalinius pasirodymus, paskelbs dalyvių užimtas prizines vietas:
1 vietos laimėtojo lauks 1000 € vertės prizas – EP albumo įrašymas profesionalioje įrašų studijoje.
2 vietos laimėtojas gaus 400 € piniginę premiją.
3 vietos laimėtojo lauks 200 € piniginė premija.
Laukia smagūs ir įvairaus žanro muzikos pasirodymai, verti Jūsų palaikymo!
Renginio trukmė: ~1.30 val.

Muzikinis performansas „Sporto grupė“. Šiuolaikinio meno festivalis VIRUS
2023-11-29 18:00 | Šiaulių dramos teatras
Prodiuseris -„Operomanija”
Idėja – Gabrielė Labanauskaitė
Režisūrinė koncepcija – Gailė Griciūtė, Viktorija Damerell
Tekstai – Gabrielė Labanauskaitė, Viktorija Damerell
Muzika – Gailė Griciūtė
Veiksmas – Greta Štiormer, Viktorija Damerell
Scenografija ir kostiumai – Viktorija Damerell
Instrumentų koncepcija – Gailė Griciūtė, Viktorija Damerell
Instrumentų dizainas ir inžinerija – Sholto Dobie
Instrumentų gamyba – Rufcuts Studio
Kostiumų gamyba – Suoma Pilinkutė
Šviesos – Julius Kuršis
Garsas – Ignas Juzokas
Sporto grupė: Agnė Semenovičiūtė, Denisas Kolomyckis, Gintarė Šmigelskytė, Justina Mykolaitytė, Jūra Elena Šedytė, Vaidas Bartušas
Muzikinio performanso „Sporto grupė” idėja gimė sporto salėje, žaidžiant krepšinį. Įsiklausius į nesinchroniškai mušinėjamų kamuolių garsus, komandos narių šūksnius – visa tai suskambo kaip vienas didelis nesurežisuotas koncertas, – taip kilo akstinas pradėti penkerius metus trukusią kelionę į „muzikos per sportą” bei „sporto per muziką” tyrimą.

Iš sporto salėse, aikštelėse, tinklaraščiuose, video dienoraščiuose bei reklamos skelbimuose atrastų patirčių nuotrupų išaugęs kūrinys prisiliečia prie šiuolaikinio žmogaus potyrių pasaulyje, kuriame vadovaujamasi saviieškos, savikūros ir nuolatinio tobulinimosi „dėsniais”. Viena vertus, toks didelis dėmesys individualumui, kūno ir vidiniam grožiui – visuomenės raidos ir aukštos kultūros ženklas. Kita vertus, kai savirealizaciją suprantame kaip veikti, o ne būti – galbūt tai virsta dar vienu streso ir egzistencinio nerimo šaltiniu?

„Sporto grupės” žaidime susilydo įvairios sporto pasaulio taisyklės ir įvaizdžiai. Tvankioje, treniruotų kūnų, jų pulsuojančių gyslų ir smilkinių persmelktoje erdvėje sukasi šešių DIY (do-it-yourself) instrumentų ansamblis. Įvairioms raumenų grupėms skirti treniruokliai suskamba kaip unikalūs muzikiniai instrumentai.

Muzikinis spektaklis – performansas 𝐀𝐔𝐒̌𝐑𝐀 𝐅𝐎𝐔𝐂𝐀𝐔𝐋𝐓 𝐒̌𝐄𝐒̌𝐄̇𝐋𝐘𝐉𝐄
2023-12-01 18:00 | Šiaulių dailės galerija
| 2023.12.01 | 18.00 |
ŠIUOLAIKINIO MENO IR MADOS FESTIVALIS „VIRUS’28”
Šiaulių dailės galerija

Bilietai: https://www.ticketmarket.lt/lt/e/renginys/festivalis-virus-ausra-foucault-seselyje-siauliu-dailes-galerija-bilietai?fbclid=IwAR1r2TEg7zLJ7pOf62MR3668x01QGV259V9pY6WF4n21bTylFuFhymiqWP0

𝐏 𝐫 𝐞 𝐦 𝐣 𝐞 𝐫 𝐚
𝐀𝐔𝐒̌𝐑𝐀 𝐅𝐎𝐔𝐂𝐀𝐔𝐋𝐓 𝐒̌𝐄𝐒̌𝐄̇𝐋𝐘𝐉𝐄
𝑁𝑜𝑘𝑡𝑖𝑢𝑟𝑛𝑎𝑠 𝑎𝑘𝑡𝑜𝑟𝑒𝑖, 𝑏𝑎𝑙𝑠𝑎𝑚𝑠 𝑖𝑟 𝑝𝑒𝑟𝑘𝑢𝑠𝑖𝑗𝑎𝑖
Tekstas: Michel Foucault ir Aušra Kaziliūnaitė
Muzika: Kristupas Bubnelis
Režisūra: Augustas Gornatkevičius
Video: Ūla Valentaitė ir Karolina Latvytė Bibiano
Choreografija: Denisas Kolomyckis
Scenografija: Liudvikas Kesminas, Barbora Matonytė
Atlikėjai: Šiaulių valstybinis kamerinis choras „Polifonija“, Pavelas Giunteris (perkusija), Guntars Freibergs (perkusija, Latvija), aktorė Ligita Kondrotaitė
Dirigentas: Linas Balandis

XVIII a. teisės teoretikas, filosofas ir aktyvus reformų iniciatorius Jeremis Benthamas sukūrė idealaus kalėjimo panoptikono modelį. Sumanytojas jį įsivaizdavo kaip žiedinį pastatą, kurio vidinė ir išorinė pusės yra skaidrios ir permatomos, o pats „žiedas“ padalintas neperregimomis pertvaromis į vienutes. Jo viduryje stūkso bokštas, nuo kurio plieskia ryški šviesa. Mechanizmo efektyvumo principas – žvilgsnio asimetrija. Vienutėje esantis kalinys niekada nemato to, kas yra bokšte, bet pats visuomet jaučiasi stebimas. Galiausiai šis žinojimas, kad esi nuolat matomas, individus paverčia paklusnia mase, kurie patys sau tampa ir kaliniais, ir prižiūrėtojais.

J. Benthamo kruopščiai iki smulkiausių detalių aprašyta panoptikono idėja prancūzų mąstytojui Micheliui Foucault pasitarnavo kaip svarbi nuoroda, padėjusi 1975 m. pasirodžiusioje knygoje „Disciplinuoti ir bausti: kalėjimo gimimas“ atskleisti šiuos laikus persmelkusius galios mechanizmus. Apmąstydamas galios klausimą Foucault tyrinėja priežiūros ir prisižiūrėjimo mechanizmus. Jam panoptikonas jau nebe pastatas, o visos visuomenės karkasas, kuriame individai kiekvieną akimirką įgyvendina savo pačių pavergimą. J. Benthamo panoptinio kalėjimo sampratą Foucault naudoja kaip metaforą, atskleidžiančią galios pasklidimą bei cirkuliaciją visuomenės kūne.

Su šia anonimiška, visur pasklidusia ir performatyvia galia, numatančia ir status quo, ir pasipriešinimą jam, visur dalyvaujančia bei dalyvaujama, sunku susitaikyti ir ją pripažinti. Šita Foucault galios samprata tokia totali ir bekompromisė, kad Foucault galios etapo darbų kritikai buvo linkę atmesti šiuos tyrimus kaip pernelyg pasiteisinusius ir nepaliekančius už galios ribų besireiškiančios rezistencijos galimybės.

Muzikinio spektaklio – performanso metu scenoje apmąstoma šiuolaikinio individo, tapusio savo paties pavergimo principu, drama. Nuo pašalinio stebėtojo akių pailsėti galima, tačiau kaip išvengti nuolatos disciplinuojančio ir negailestingai kiekvieną neatitikimą sistemai, etalonui, fiksuojančio savo paties žvilgsnio nukreipto tiesiai į save? Noras būti geriausia savo paties versija, siekimas be atvangos nuolat būti produktyviu, nei akimirkai nestabtelėjanti mikro galios tinklų cirkuliacija, perdegimas, neviltis ir daugybė su šiomis temomis susijusių niuansų, tokių pažįstamų šiuolaikiniam žmogui, skirtingomis variacijomis nuskamba šio pasirodymo metu.
Vieni talentingiausių jaunųjų šiuolaikinių lietuvių kūrėjų šiam projektui susivienija tam, kad pasitelkę menines priemones drauge prisiliestų prie Foucault atskleistos galios santykių aklavietės, kurioje, regis, nematyti jokios rezistencijos ar alternatyvos galimybės.

Poetė, rašytoja, filosofė ir humanitarinių mokslų daktarė, savo disertaciją Vilniaus universitete apsigynusi iš M. Foucault filosofijos, Aušra Kaziliūnaitė muzikiniam performansui sukurtame tekste paties M. Foucault žodžius derina su poetiniais tekstais. Postmodernios XX a. prancūzų filosofijos ir naujojo romantizmo, savyje talpinančio neatsitiktinę pastangą bet kokia kaina išlikti naiviam, kontrastas leidžia žiūrovui bent akies krašteliu dirstelėti anapus mikro galios tinklų.
Režisierius Augustas Gornatkevičius šiam skirtingų kartų, socialinių statusų, lyčių ir net kalbos stilių pokalbiui įbalsinti pasitelkia debatų formą. Šią muzikinio performanso sceninio pateikimo idėją jis pasiskolina iš tikrų 1971 metais Nyderlanduose, Eindhoveno technologijos universitete, vykusių M. Foucault bei Noamo Chomskio debatų.
Muzikinio performanso metu pasitelkus vaizdo ir garso montažą bei deepfake scenoje pasirodo ir pats M. Foucault, įkūnijamas puikios aktorės Ligitos Kondrotaitės. Ypatingas vaidmuo pasirodyme skiriamas chorui Polifonija, įgarsinančiam visuomenės balsą. Kompozitoriaus Kristupo Bubnelio kompoziciją bei Deniso Kolomyckio choreografiją atliekantis garsus choras čia atsiskleidžia visiškai naujame ir iki šiol dar nematytame formate.

Organizatoriai: KĮ „Polifonija“, Šiaulių dailės galerija
Finansuoja: Lietuvos Respublikos kultūros ministerija, Lietuvos kompozitorių sąjunga, Asociacija LATGA, Lietuvos kultūros taryba, Šiaulių miesto savivaldybė

Bilietus platina – TicketMarket.lt
Kaina 7 Eur ir 5 Eur (su nuolaida moksleiviams, studentams, senjorams bei neįgaliesiems)

Koncertas "ABBA akustiškai"
2023-12-03 15:00 | Chaimo Frenkelio viloje
Atraskite legendinės grupės ABBA dainas iš naujo!
Analogų Lietuvoje neturintis projektas kviečia į šiltus, jaukius, nostalgiškus ir šviesius koncertus. Legendinės grupės ABBA dainos suskambės kitaip! Nuostabios, laiko patikrintos melodijos ir magiškas atlikimas.
Justa Rubežiūtė – muzikinio teatro atstovė, aktorė bei dainininkė. Pamilti miuziklo žanrą paskatino mokykla, o laikui bėgant ir studijos Vilniaus kolegijoje bei Kauno muzikos akademijoje. Justa atliko pagrindinius vaidmenis MIDI roko operoje „Riba“, „T prie M“ teatro miuzikluose „Velnio nuotaka“, „Marry Poppins“ , „Liūtas karalius“, „Vilnius – Pasakų miestas“, „Žemė“, „Vilniaus klasikos“ teatro muzikiniame spektaklyje „Spyruoklinis kareivėlis“.

Penkerius metus dalyvavo grupės „Medus“ koncertinėje veikloje, kur kūrė dainuojamosios poezijos kūrinius ir išleido debiutinį albumą „JI“. Taip pat atlikėja koncertuoja kaip back vokalistė įvairiuose televizijos projektuose, tokiuose kaip „Eurovizija“, „Sidabrinės gervės“, „Lietuvos Balsas“, „Šok su manimi“ bei yra gospel ansamblio „Vilnius Voices“ dalis.

Domantas Gasiūnas – multiinstrumentalistas, grojantis įvairiausių žanrų muziką, nuo dainuojamosios poezijos iki roko, pop ir miuziklų.

Šokių vakaras. Groja grupė „Šiaurės pašvaistė“
2023-12-03 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. gruodžio 3 d. 17 val.

5 Eur

Gruodžio 3 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies grupė „Šiaurės pašvaistė“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

Koncertas Advento-Kalėdų muzika
2023-12-16 19:00
Tęsdami koncertų ciklo „Tebūnie šviesa“ tradiciją, gruodį kviečiame net į tris choro „Polifonija“ organizuojamus koncertus „Advento-Kalėdų muzika“.
Advento ramybė, rimtis, tyla ir susikaupimas, paliečiantis kiekvieno mūsų širdį, veda į didžiąją krikščionių šventę – Kalėdas. Tai susikaupimo ir apmąstymų laikas, kai įsivyrauja jaudinantis laukimas bei susilaikymas nuo triukšmingų ir audringų linksmybių.
Šiaulių valstybinis kamerinis choras „Polifonija“ (meno vadovas ir vyr. dirigentas Linas Balandis) bei jaunosios kartos chorvedys Povilas Vanžodis paruošė tam laikui derančią chorinės muzikos programą, kurioje skambės užsienio ir lietuvių kompozitorių kūriniai.
Viltį, džiaugsmą auginantys ir brandinantys Advento muzikos akordai, suteiks jėgų išlaukti ir smagiai pasitikti Kalėdas:
gruodžio 16 d. 19 val. Šiaulių Švč. Mergelės Marijos Nekaltojo prasidėjimo bažnyčioje.

Monikos Katunskytės ir draugų kalėdinis koncertas
2023-12-17 16:00 - 17:00 | Šiaulių kultūros centro Didžioji koncertų salė (Aušros al. 31)
Gruodžio 17 d. 16 val. Šiaulių kultūros centre vyks šventinis Monikos Katunskytės ir jos draugų koncertas, skirtas Vitalijai Katunskytei atminti.
Monika Katunskytė – nuostabi dainininkė, išskirtinio balso tembro savininkė, sugrįžo tam, kad ištesėtų savo mamai duotą pažadą tęsti muzikinį kelią Lietuvoje ir pratęsti šviesios atminties Vitalijos Katunskytės tradiciją kasmet dovanoti savo gimtajam miestui – Šiauliams – kalėdinį koncertą.
Dainų kūrėjas ir atlikėjas Aidas Manikas, koncerte padovanos naujas dainas ir gerą nuotaiką. Aidas šešerius metus koncertavo su Vitalija visoje Lietuvoje, o šventiniuose koncertuose atlikėjas kiekvienais metais dovanoja vis naujesnių dainų, kaip jis pats sako, jam ypatingai Šiaulių publikai.

Koncerte dalyvaus ir šlagerių karalienės titulą pelniusi dainininkė Asta Pilypaitė, žavingoji dainų kūrėja, atlikėja Gintarė Karaliūnaitė, Klaipėdos parodijos teatro aktorius Vytautas Balalis, nuostabių merginų grupė „Lady dance“ padovanos spalvingus ir nuotaikingus šokius, o rytietiškų moterų šokių grupė „Laumenė“ publiką stebins savo spalvingumu ir rytietiškų šokių žavumu.

Renginio trukmė: ~2.30 val. (su pertrauka)

Adventinis vakaras “(As)meniški ieškojimai ir prisilietimai”
2023-12-17 16:00 - 17:00 | „Polifonijos” salė
Ant TAVO delno
Pasaulis visas –
Kūdikis mažas
Ant šieno suvystytas…
Ant TAVO delno
Aušta vėl rytas –
MEILĖ lyg ašara
Žemėn nukrito…
Trečiąjį Advento sekmadienį, gruodžio 17 d., 16 val. Polifonijos mažojoje salėje (Aušros al. 15, Šiauliai) įvyks adventinis vakaras “(As)meniški ieškojimai ir prisilietimai”, kuriame skambant adventinėms, kalėdinėms giesmėms pedagogė, menininkė Rimutė Velžienė pristatys savo kūrybos parodą, skaitys savo eiles, po to pakvies visus dalyvius pasidarbuoti kuriant sau kalėdinę dekoraciją.
Surengsime vakaronėje atliktų darbelių parodą. Vaišinsimės arbata, kava ir bendrausime.
Norint dalyvauti adventinėje vakaronėje, būtina registracija:
Adventinė vakaronė „(As)meniški ieškojimai ir prisilietimai”

Šokių vakaras. Groja Algimantas Butnorius
2023-12-17 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro Oranžinė salė (Aušros al. 31)

2023 m. gruodžio 17 d. 17 val.

5 Eur

Gruodžio 17 d. 17 val. Šiaulių kultūros centro Oranžinėje salėje (Aušros al. 31) šokių vakaro metu šokėjus linksmai praleisti laiką kvies Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Martyno Levickio koncertinis turas „Cinema Sounds Tour“
2023-12-17 18:00 | Šiaulių arena
Akordeono virtuozas Martynas Levickis metų pabaigoje surengs koncertinį turą „Cinema Sounds Tour“ didžiosiose šalies arenose. Kartu su savo vadovaujamu kameriniu ansambliu „Mikroorkéstra“ talentingasis muzikantas pristatys ypatingą programą, kurioje skambės muzika iš garsiausių Holivudo filmų ir ne tik. Koncertai vyks: gruodžio 16 d. – Klaipėdos „Švyturio“ arenoje, gruodžio 17 d. – Šiaulių arenoje, gruodžio 18 d. – Kauno „Žalgirio“ arenoje ir gruodžio 19 d. – Vilniaus koncertų salėje „Compensa“.
Užburianti kino filmų programa „Cinema Sounds Tour“ nukels žiūrovus į niekada nemiegantį Holivudą, kur romantiką lydi drama, o tragediją – veiksmas, kur kiekvienas kūrinys prilygsta įtempto siužeto trileriui, apgobtas netikėtumų ir gero vakarėlio skraiste. Girdėsime muziką iš tokių visiems puikiai žinomų filmų kaip „Karibų piratai“, „Misija neįmanoma“, „Gladiatorius“, „Krikštatėvis“, „Sostų karai“, „Bulvarinis skaitalas“, „Rožinė pantera“ ir daugybės kitų. Unikalumo projektui suteikia tai, jog visi kūriniai yra aranžuoti akordeonui ir kameriniam orkestrui, kas suteikia naujų spalvų cinematiniam kino skambesiui. Be abejo, ryškiausių filmų muzikos perlų kolekciją papildys ir netikėtos staigmenos.
Jaunas, veržlus ir beprotiškai talentingas. Šiandien Martynas Levickis yra vienas geidžiamiausių akordeonistų pasaulyje, pelnęs daugiau kaip 30 tarptautinių apdovanojimų. Jis grojo su BBC koncertiniu, Birmingemo miesto simfoniniu, Lietuvos nacionaliniu simfoniniu, NDR radijo filharmonijos ir kitais pasaulinio garso orkestrais, koncertavo „Royal Albert Hall“, „Royal Festival Hall“, „Wigmor Hall“, Seulo menų centre ir kitose žymiose koncertų salėse. Akordeono ambasadoriumi tituluojamas Martynas yra dalyvavęs Drezdeno, Tiuringijos, Edinburgo, Šlėzvigo – Holšteino, Utrechto ir kituose klasikinės bei džiazo muzikos festivaliuose, o šiemet prestižiniuose „OPUS KLASSIK 2023″ muzikos apdovanojimuose išrinktas „Metų instrumentalistu“.
Visą šį sezoną Martynas Levickis intensyviai koncertuoja tik užsienyje, tad gruodį vyksiantys „Cinema Sounds Tour“ koncertai yra unikali galimybė išvysti ir išgirsti akordeono virtuozą gimtojoje Lietuvoje.
Pagrindinė informacija
Durys atidaromos: 16:30 val.
Renginio trukmė: ~ 2 val.
Petrauka: taip
Nuolaidos: netaikomos
Nemokamai: vaikai iki 6 metų amžiaus imtinai neužimant papildomos sėdimos vietos (renginio vietoje pateikti amžių įrodantį dokumentą)
Vietos neįgaliesiems: vietos skirtos judėjimo negalią turintiems asmenims judantiems neįgaliojo vežimėliu.
Lydintiems neįgaliuosius: neįgalaus asmens su judėjimo negalia lydintysis asmuo taip pat turi įsigyti bilietą neįgaliųjų vietose. Su vienu neįgaliuoju į renginį gali patekti tik vienas lydintysis asmuo.
Amžiaus cenzas: nėra
Organizatorius: UAB „Medusa Concert”
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645
*Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

Saulius Petreikis – Sapnų vartai – pristatymo turas
2023-12-17 18:00 | „Laiptų galerija”
„Albumas gimė iš noro užfiksuoti nusiraminimo būseną, ryšį su savimi bei mylimiausiais žmonėmis. Skirtingas lopšines vaikystėje man dainuodavo tėvai. Tai vieni stipriausių prisiminimų, kuriuos labai branginu. Šiame gyvenimo etape jau pats dainuoju lopšines bei skaitau pasakas savo vaikams. Man tai laukiamiausias paros metas. Po skirtingų veiklų būvimas šalia, dainavimas jiems ir skaitymas man padeda nurimti. Vaikams užmigus – naktis praleisdavau įrašų studijoje, kurioje ir bandžiau sustabdyti šį trapų momentą, kai niekas niekur neskuba, kai saugu (ramu), kai gera. Užfiksuoti melodijų neužtenka. Norėjau išjausti visas kompozicijas, skirti laiko aranžuotėms bei analizei. Šis kūrybinis procesas man buvo tarsi kelionė į naujo muzikinio savęs atradimą. Po beveik ketverių metų, birželio ryta buvau labai laimingas, kai supratau, kad šis albumas užbaigtas. Esu dėkingas muzikantams ir visai komandai, kurie buvo šalia ir prisidėjo prie šio kūrinio atsiradimo.“ – Saulius Petreikis

Svarbi informacija
BILIETAI:
https://kakava.lt/pirkti-bilietus/6857/11919

Baletas „Spragtukas“
2023-12-20 18:00 | Šiaulių arena
Pirmą kartą Katalonijos Nacionalinis Baletas (Ballet de Catalunya) su nuostabiu spektakliu „SPRAGTUKAS“ gruodžio 20 d. Šiaulių arenoje!
Ballet de Catalunya – tai baleto trupė, kurią sudaro visame pasaulyje žinomų išskirtinio artistiškumo šokėjų, pedagogų ir choreografų – šokio pasaulio profesionalų – komanda.
Ballet de Catalunya trupės solistai – prestižinių pasaulio baleto mokyklų absolventai: Karališkosios baleto mokyklos, Teatro alla Scala akademijos, Paryžiaus Baleto mokyklos „Grand Opera“ , Niujorko amerikietiško baleto mokyklos; tarptautinių konkursų nugalėtojai ir laureatai: „Lozanos prizas“, Niujorko Grand- Prix (Amerika), Toronto tarptautinis baleto konkursas Genée , konkursas Danceartclassic (Vokietija), konkursas Les espoirs de la danse (Prancūzija) ir kt.
Ballet de Catalunya artistai šoko geriausiose baleto trupėse: Milano Teatro alla Scala, Metropoliteno operos amerikietiškojo baleto teatre, Romos operos teatre, Barselonos Gran teatre del Liceu, Berlyno valstybiniame balete, Prancūzijos nacionaliniame balete.
Baletas „Spragtukas“ – vienas dažniausiai statomų ir populiariausių baletų pasaulyje. Garsioji Čaikovskio muzika, šokėjų virtuoziškumas, sublimuotas nuostabių dekoracijų ir kostiumų, šiame kalėdiniame spektaklyje suvirpins visas kartas.
Klaros ir jos princo Spragtuko nuotykiai vyksta unikalioje Venecijoje, kur pilna šokolado, saldainių ir pyragaičių; išpildant saldžiausias bet kurio vaiko ar suaugusiojo svajones. „Spragtuko“ istorija sukurta pagal Ernsto Hofmano originalią pasaką, adaptuotą Aleksandro Diuma, pagal kurią iki šiol statoma baleto interpretacija. Didžioji klasika tarp klasikinio repertuaro, su nemirtinga istorija, kupina meilės, magijos ir iliuzijų.
Baletas „Spragtukas“ – tai nuostabi, paslaptinga, kupina gėrio Kalėdinė pasaka. Tai tikras šeimai skirtas spektaklis su magišku siužetu ir ryškiu scenų kaleidoskopu!
Ballet de Catalunya meno vadovas Elias Garsia – diplomuotas Paryžiaus operos baleto mokyklos pedagogas. Elias Garsia – vienas moderniausių baleto režisierių Europoje, buvęs Montekarlo baleto, Saragosos nacionalinio baleto ir Ballet du Nord solistas.
Baletmeisteris Vincent Gros baigė Londono karališkąją baleto mokyklą. Šoko su The Royal Ballet ir Birmingham Royal, kaip solistas šoko keliose trupėse – Keiptauno miesto baleto, Leipcigo baleto, Tulūzos Kapitolijaus baleto ir Madrido baleto trupėse.
Baletmeisterė Ángeles Lacalle – dirbo Gran Teatre del Liceu (Barselona), teatre Stadteather de Klagenfurt (Austrija) trupėse, dalyvavo rengiant operos „Gaudi“ ir operos „Aida“ pasaulinę premjerą teatre Gran Teatre del Liceu.
Vaidina:
Klara – Ariele Gomez Ribeiro / Anna Catherina Loycke
Jaunoji Klara – Suzie Pevel/ Sophie Boyer
Cukraus fėja – Ellen Makela/Lara Bothwell
Princas Spragtukas – Ylian Fetys/ Roger Cuza
Drosselmeyer- Paolo Calo/Antonio Petillo
Fritzas – Roberto Tarantino/Tobi Jhonson
Pelių karalius – David Garcia/Antonio Petillo
Klaros mama – Angeles Lacalle
Klaros tėvas – Javier Baga
Dviejų dalių baletas – fejerija.
2 dalys po 55 minučių.
Pertrauka: 30 minučių.
Jaunesni kaip 5 m. vaikai į renginį įleidžiami nemokamai, neužimant atskiros vietos.
Pagrindinė informacija
Durys atidaromos: 16:30 val.
Renginio trukmė: ~ 2 val.
Petrauka: yra
Nuolaidos: netaikomos
Nemokamai: vaikai iki 5 metų imtinai (pateikiant amžių įrodantį dokumentą)
Papildoma informacija: perkant 10 ir daugiau bilietų galite kreiptis: vipklientai@bilietai.lt
Amžiaus cenzas: nėra
Neįgalieji: dėl bilietų įsigijimo sąlygų prašome kreiptis tiesiogiai į renginio organizatorių.
Organizatorius: Big Show Europe
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Sauliaus Prūsaičio koncertas DISKOTEKA
2023-12-22 19:00 | Šiaulių arena
Diskoteka, diskoteka! Saulius Prūsaitis kviečia į kalėdinius koncertinius šou su populiariausiais superhitais specialiai aranžuotais šokiui!
„Diskotekos“ vieta – didžiosios arenos: Kauno „Žalgirio“ arena, Šiaulių arena, Panevėžio „Kalnapilio“ arena, Vilniaus „Compensa“ koncertų salė. Siautulingos Kalėdos su Sauliumi Prūsaičiu jūsų laukia gruodžio 25 d. Palangos koncertų salėje, o nepamirštama metų pabaiga bus surengta Klaipėdos „Švyturio“ arenoje.
Saulius Prūsaitis – unikali asmenybė. Gyvenime santūrus, scenoje jis virsta spalvingu alter ego, kurio energija niekada nesibaigia, stilius nesikartoja, o gebėjimas užvesti minios šėlsmo variklį stebina.
Sauliaus Prūsaičio areninių koncertų serija „Diskoteka“ žada ne tik visas garsiausias dainas nuo „39“ iki „Prie ežerėlio“ šokių ritmu, bet ir naujų dar visai negirdėtų kūrinių. Iki Kalėdų dainininkas pristatys jums ir keletą specialių muzikinių premjerų.
Areniniuose koncertuose „Diskoteka“ Jūsų lauks ir įspūdinga scenografija bei šviesų šou. Būsite apsupti milijonų hipnotizuojančių blyksnių, nes kokia gi diskoteka be milžiniško veidrodinio rutulio.
Saulius Prūsaitis jau turi planą, kaip jus nustebinti. Jis nuo vasaros vidurio pradeda rengtis „Diskotekai“. „Noriu, kad žmonės pamatytų visiškai naują šou, kuriame bus ir specialiai aranžuotų dainų, ir naujienų, ir, žinoma, laukiamiausi superhitai sudėlios galutinius taškus. Mūsų komandos sukaupta didžiulė areninių šou patirtis ir techninės galimybės mums leidžia įgyvendinti sudėtingus ir vizualius scenos sprendimus. Tegul konkrečios detalės išlieka paslaptim, nenoriu griauti būsimo įspūdžio“, – sako asmeniškai prie „Diskotekos“ scenografinių planų dirbantis dainininkas.
Yra žmonių, kurie savo egzistenciniu tikslu pasirinko niekada nesilinksminti. Pažįstate tokių? Pakvieskite juos į Sauliaus Prūsaičio „Diskoteką“. Gali būti, kad tai jų gyvenimą keičiantis koncertas!
Pagrindinė informacija
Durys atidaromos: 17:30 val.
Renginio trukmė: 1 val. 40 min.
Petrauka: nėra
Nemokamai: vaikai iki 6 metų neužimant papildomos sėdimos vietos (pateikus amžių įrodantį dokumentą)
Papildoma informacija: perkant 10 ir daugiau bilietų galite kreiptis: info@manobilietas.lt
Amžiaus cenzas: nėra
Organizatorius: UAB „Promostar”
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Jazzu koncertas „Karma“
2023-12-25 19:00 | Šiaulių arena
Viena ryškiausių šalies muzikos žvaigždžių – dainininkė Justė Arlauskaitė – Jazzu šių metų gruodžio mėnesį surengs kol kas ambicingiausią koncertinį turą pavadinimu „Karma“.
Garsiausi karjeros kūriniai, didžiulio populiarumo sulaukusios naujausios dainos bei pritrenkiantys vizualūs sprendimai, kurių Jazzu gerbėjai dar neregėjo.
Šis areninis šou „Karma“ pavadintas neatsitiktinai – gerbėjų laukia muzikinė kelionė, kupina įvairiausių spalvų, tačiau turinti vienintelį tikslą – muzikos pagalba pripildyti geriausios energijos ir kvapą gniaužiančių įspūdžių.
„Tai ilgas procesas, prie kurio prisidėjo didelė profesionalų komanda. Žinau, kad būsimoje scenoje jausiuosi labai gerai, kadangi būtent iš jos, tarsi iš atskiro pasaulio, garsiai skambės mano kurta muzika. Kviečiu jus visus pasinerti į ją, pasisemti muzikos energijos ir išsivalyti savo mintis. Kviečiu jus šokti, dainuoti ir tūsintis taip, kaip tik norisi“, – sako Jazzu.
Areninis šou „Karma“ – tai muzikos, šviesų ir vizualizacijų sintezė bei vienintelė tokia – Jazzu.
Bilietai ir informacija: http://www.JAZZUKARMA.lt
Pagrindinė informacija
Durys atidaromos: 17:30 val.
Renginio trukmė: ~ 2 val.
Nemokamai: vaikai nemokamai neįleidžiami
Amžiaus cenzas: nėra
Organizatorius: UAB „Vabalo filmai”
Neįgalieji: dėl bilietų įsigijimo sąlygų prašome kreiptis tiesiogiai į renginio organizatorių.
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Natalijos Bunkės koncertas „Kosmosas“
2023-12-26 20:00 | Šiaulių arena
Natalija Bunkė kviečia į grandiozinį turą „Kosmosas” Šiaulių arenoje!
Viena ryškiausių Lietuvos popmuzikos žvaigždžių Natalija Bunkė paskelbė savo grandiozinių koncertinių gastrolių „Kosmosas“ datas. Neseniai sausakimšoje „Žalgirio” arenoje Kaune koncertavusi dainininkė kreipėsi patarimo į savo gerbėjus, kurių prašė nurodyti, kuriuose miestuose turėtų vykti jos koncertai. Šiandien oficialiai patvirtinta, kad Natalijos Bunkės koncertų turo „Kosmosas“ šou bus surengti svarbiausiose keturių didžiųjų šalies miestų arenose: gruodžio 8 d. „Avia Solutions Group“ arenoje Vilniuje, gruodžio 25 d. „Švyturio“ arenoje Klaipėdoje, gruodžio 26 d. „Šiaulių“ arenoje Šiauliuose ir gruodžio 30 d. „Kalnapilio“ arenoje Panevėžyje.
„Neįtikėtina, bet vasario 11 -ąją „Žalgirio“ arenoje Kaune įvyko vienas gražiausių koncertų mano gyvenime, į kurį nepateko visi norintys, todėl šiandien skelbiu apie didžiausias savo arenines gastroles visoje Lietuvoje“, – sako Natalija Bunkė. „Man labai gera žinoti, jog turiu tokią didžiulę gerbėjų armiją. Tokie klausytojai, kaip jūs, yra kiekvieno atlikėjo svajonė – jūs privertėte mane ja patikėti! Kviečiu jus į visus didžiuosius Lietuvos miestus, kuriuose pristatysiu naujausią savo areninį šou „Kosmosas“. Pasinerkime į jaudinantį nuotykį kartu!“.
Šių metų gruodžio mėnesį Vilniaus, Klaipėdos, Šiaulių ir Panevėžio didžiausiose arenose koncertuosianti Natalija Bunkė surengs nepakartojamus šou „Kosmosas“, kuriuose skambės tūkstančius širdžių pavergę populiariausi hitai ir klausytojų pamėgtos naujos dainos.
Žiūrovų laukia nepakartojama „Tina Dance“ šokėjų programa, specialiai šioms gastrolėms dizainerių kurti kostiumai ir scenografija, gyvo garso grupė ir ypatingi garsių svečių pasirodymai. Tapkite Lietuvos šou pasaulio istorijos dalimi ir prisijunkite prie Natalijos svajonės įgyvendinimo – didžiausių karjeroje areninių gastrolių „Kosmosas“.
Pagrindinė informacija
Durys atidaromos: 18:30 val.
Renginio trukmė: –
Petrauka: nėra
Nemokamai: vaikai nemokamai neįleidžiami
Nuolaidos: nėra
Amžiaus cenzas: nėra
Neįgalieji: dėl bilietų įsigijimo sąlygų prašome kreiptis tiesiogiai į renginio organizatorių.
Papildoma informacija: perkant 10 ir daugiau bilietų galite kreiptis: vipklientai@bilietai.lt
Organizatorius: UAB Live Nation Lietuva
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Koncertas „Kalėdų naktį tylią“
2023-12-27 18:00
Gruodžio 27 d. 18 val. Šiaulių šv. Ignaco Lojolos bažnyčioje (Vilniaus g. 247B) po šv. Mišių vyks koncertas „Kalėdų naktį tylią“. Šventinį koncertą dovanos Šiaulių kultūros centro kamerinis choras „Atžalynas“ (meno vad. M. Žalalis), trio „Pasteliniai garsai“. Renginio organizatoriai pažada, kad choristų balsai ir instrumentinė muzika palies kiekvieno žiūrovo širdį ir pripildys ją dar neatrastomis teigiamomis emocijomis.

Baletas „Don Kichotas“
2023-12-28 19:00 | Šiaulių arena
Baletas šventė – taip būtų galima apibūdinti daugelio žmonių visame pasaulyje mėgstamą klasikinį baletą „Don Kichotas“! Sukurtas daugiau nei prieš 150 metų, jis tapo aukščiausio lygio klasikinio baleto sinonimu, kuriame netrūksta nei temperamento, nei turiningos choreografijos, nei tikros šventinės nuotaikos. Baletas „Don Kichotas“, žaižaruojantis ryškiomis spalvomis, scenografija ir išpuoselėta choreografija, kviečia pajusti šventinę nuotaiką ir pasinerti į ypatingai spalvingą atmosferą.
Gruodžio mėnesį baleto mylėtojų Lietuvoje laukia net penki „Don Kichoto“ spektakliai, kuriuos pristatys klasikinio baleto trupė „Sofia Festival Ballet“, jau daugybę metų džiuginanti viso pasaulio žiūrovus ištobulinta klasikinio šokio technika ir išpuoselėta choreografija. Šią šokio trupę sudaro vieni geriausių Bulgarijos, Norvegijos, Makedonijos, Rumunijos ir kitų šalių nacionalinių operos ir baleto teatrų šokėjai.
Pagrindinė informacija
Durys atidaromos: 17:30 val.
Renginio trukmė: ~ 2 val.
Pertrauka: yra
Nemokamai: vaikai iki 6 metų amžiaus imtinai neužimant papildomos sėdimos vietos (renginio vietoje pateikti amžių įrodantį dokumentą)
Amžiaus cenzas: nėra

Koncertas „ARRIVAL from Sweden“ su programa „The Music of ABBA“
2023-12-29 19:00 | Šiaulių arena
Tiesiai iš Švedijos! Naujieji metai su geriausiomis ABBA dainomis
Kas gali būti geriau nei palydėti senuosius metus skambant geriausioms švedų supergrupės ABBA dainoms? Gruodžio 28 – 31 d. didžiųjų Lietuvos miestų scenose karaliaus geriausia pasaulyje ABBA tribute grupė – „ARRIVAL from Sweden“ su programa „The Music of ABBA“. Šventiniai renginiai vyks: gruodžio 28 d. Kauno sporto halėje, gruodžio 29 d. Šiaulių arenoje, gruodžio 30 d. Palangos koncertų salėje ir gruodžio 31 d. Vilniaus koncertų salėje „Compensa“.
Dviejų dalių koncertuose skambės visi geriausi ABBA hitai – „Dancing Queen”, „Mamma Mia”, „Does Your Mother Know”, „Take A Chance”, „SOS”, „The Winner Takes It All”, „Super Trouper”, „Money Money Money”, „Waterloo”, „Honey Honey”, „Fernando”, „Chiquitita”, „Knowing Me Knowing You”, „Thank You For The Music”, „Gimme Gimme Gimme” ir, be abejo, „Happy New Year”.
Grupė „ARRIVAL from Sweden“ susibūrė 1995 m. Goteborge, Švedijoje ir kone akimirksniu tapo bene geidžiamiausia ABBA tribute grupe pasaulyje. Nuo savo įkūrimo pradžios „ARRIVAL from Sweden“ su koncertais aplankė jau daugiau kaip 60 šalių, o per pastaruosius aštuoniolika metų surengė daugiau kaip 60 sėkmingų turų Amerikoje, akompanuojant Bostono, San Francisko, Dalaso, Atlantos ir daugelio kitų JAV miestų simfoniniams orkestrams.
Koncertuose naudojami originalūs ABBA sceniniai kostiumai, kurie suderinti su Owe Sandstrom – būtent jis kūrė visus ABBA sceninius drabužius. Grupės veikloje dalyvauja ir originalūs ABBA muzikantai – tai Rogeris Palmas (būgnai), Finnas Sjobergas (gitara), Mike‘as Watsonas (bosinė gitara) ir kiti instrumentalistai, daug prisidėję prie legendinės švedų grupės kūrybos.
Pasaulyje yra daug grupių, atliekančių ABBA dainas, tačiau net oficialus ABBA fanų klubas pripažįsta, kad „ARRIVAL from Sweden“ yra geriausia ABBA tribute grupė pasaulyje. Absoliučiai geriausia ABBA nuo ABBA laikų!
Pagrindinė informacija
Durys atidaromos: 17:30 val.
Renginio trukmė: ~ 2,30 val.
Petrauka: taip
Nuolaidos: netaikomos
Nemokamai: vaikai iki 6 metų amžiaus imtinai neužimant papildomos sėdimos vietos (renginio vietoje pateikti amžių įrodantį dokumentą)
Vietos neįgaliesiems: vietos skirtos judėjimo negalią turintiems asmenims ir jundatiems neįgaliojo vežimėliu

Miuziklas „Tristanas ir Izolda/Uždrausta meilė“
2023-12-30 19:00 | Šiaulių arena
Jų meilė atūžė laisva kaip jūrų vėjas.
Ir užklupo staiga kaip vasaros audra.
Jų meilė nesirinko lengvo kelio,
Todėl išliko amžiams ir tapo legenda.
Miuziklų „Eglė žalčių karalienė“ ir „Žygimanto Augusto ir Barboros Radvilaitės legenda“ prodiuseriai pristato naują lietuvišką miuziklą „Tristanas ir Izolda/Uždrausta meilė“.
Didžiajai scenai skirtas kūrinys pagal pasaulinio garso legendą sukurtas vien lietuviškos komandos.
Miuziklo „Tristanas ir Izolda/Uždrausta meilė“ premjera – jau šį gruodį didžiausiose arenose Vilniuje, Kaune, Šiauliuose, Panevėžyje ir Klaipėdoje. Arenų pastatymas pasižymės specialiai didelėms salėms skirta scenografija, erdviniu garsu, šviesų spektakliu ir iki šiol nematytais specialiais efektais, kurie žiūrovui sukurs itin realistinį ir įtraukiantį dalyvavimo įspūdį.
Pagrindinius vaidmenis naujame miuzikle kuria šio žanro profesionalai – Karina Krysko (Izolda) ir Jeronimas Milius (Tristanas). „Tristanas ir Izolda“ – itin brandus kūrinys, jis atspindi labai plačią jausmų gamą: stiprią ir nesumeluotą meilę, garbingą pareigą, tamsius visuomenės prietarus, beribį pasiaukojimą. Su daugeliu šių prieš daug amžių liepsnojusių jausmų galime tapatintis ir šiandien. Tristano ir Izoldos uždraustos meilės istorija ne tik tapo nuostabaus grožio keltų legenda, bet ir vis dar tebėra aktuali karštai mylintiems“, – sako pagrindinių vaidmenų atlikėjai Karina ir Jeronimas.
Naujo didelio biudžeto miuziklo pastatymui vadovauja – Kostas Smoriginas, režisavęs milžiniško susidomėjimo ir puikaus įvertinimo sulaukusią roko operos „Jūratė ir Kastytis“ naujausią versiją. Naujame miuzikle jį taipogi išvysime ir scenoje: Kornvalio (Anglija) karaliaus Marko vaidmenyje.
Miuzikle vaidina rinktiniai scenos balsai: Dainotas Varnas (vienuolis Tomas), Iglė Bernotaitytė (Izoldos tarnaitė Branganė), Tadas Juodsnukis (Airijos riteris Konoras). Šoka choreografo Donato Bakėjaus vadovaujama šokėjų trupė. Scenografijos ir kostiumų dailininkė – Kotryna Daujotaitė. Kompozitorius – Stanislavas Stavickis, libreto autorė – Ieva Narkutė.
„Tristanas ir Izolda“ – visame pasaulyje žinoma XII amžiaus keltų legenda, tapusi įkvėpimu vėliau išpopuliarėjusiai Romeo ir Džiuljetos meilės istorijai.
Izolda – Airijos princesė, kuriai skirta tapti Kornvalio karaliaus Marko žmona. Tristanas – jaunas riteris, ištikimai tarnaujantis karaliui. Mylėti jo žmoną – prilygsta išdavystei.
Tačiau Tristanas negali atsispirti itin stipriam jausmui, kuris tarsi žaibas jį trenkia vos išvydus Izoldą. Princesė taip pat užsiplieskia karšta meile jaunam riteriui. Moters nesustabdo nei jų amžiaus skirtumas (Izolda vyresnė už mylimąjį), nei visuomenės padėtis (Izolda – kilmingoji, Tristanas – vargšas), nei moralės normos (ištekėjusiai moteriai griežtai draudžiama mylėti ne savo vyrą, tarnui nevalia net pažvelgti į karaliaus žmoną).
Abu suvokia, koks pavojus jų meilei iškilo. Tačiau jausmas apėmęs juos abu toks galingas, jog atsispirti nei vienas nebeturi nei noro, nei jėgų. Uždrausta meilė tampa nebesustabdoma. Izolda, padedama tarnaitės Branganės, randa būdų slapta susitikti su Tristanu. Meilė buvusi vien dvasine tampa ir kūniška.
Aistra užgožia sveiką protą, bet nelaimės nuojauta taip pat neapleidžia. Jie supranta, kad tokie santykiai iš anksto pasmerkti tragedijai. Ir ji ištinka net greičiau nei spėta: Airijoje pasklinda gandas, kad jų princesė Izolda Anglijoje nėra tinkamai gerbiama. Ji – ne tik karaliaus žmona, bet ir nekilmingo riterio sugulovė. Įniršę airiai siekdami apginti princesės garbę užpuola Angliją ir tragiškas finalas tampa nebeišvengiamu.
Nors Tristano ir Izoldos meilė negali pasidžiaugti gyvavusi „ilgai ir laimingai“, jų istorija per amžius tapo meilės stipresnės už mirtį simboliu. Tai meilė, kuri užklumpa netikėtai, nevaldomai, nepaiso nei amžiaus, nei socialinio statuso, nei visuomenės normų. Tokia meilė, apdainuota XII amžiaus trubadūrų, gerai pažįstama ir šiandien.
Ne vienas mūsų galime sau pripažinti, kad nors sykį esame patyrę „uždraustą meilę“. Žiūrėdami miuziklą, tyliai prisiminsime ją. Nebūtinai ji buvo laiminga, nebūtinai abipusė, nebūtinai jai buvo lemta tapti realybe, tačiau žinojimas, kad jausmas gali būti stipresnis už sveiką protą glūdi mūsų sąmonėje dar nuo Tristano ir Izoldos laikų.
Pagrindinė informacija
Durys atidaromos: 17:30 val.
Renginio trukmė: ~ 1.20 val.
Nemokamai: vaikai nemokamai neįleidžiami
Neįgalieji: dėl bilietų įsigijimo sąlygų prašome kreiptis tiesiogiai į renginio organizatorių.
Organizatorius: VšĮ „Muzikos dienos”

Gyčio Paškevičiaus koncertas
2023-12-31 18:00 | Šiaulių arena
„Draugams“, „Šiam pasauly“, „Dukrai“, „Mano kraštas“ ir kitos laikui nepavaldžios Gyčio Paškevičiaus dainos šią žiemą skambės dviejuose didžiausiuose atlikėjo koncertuose, kurie vyks gruodžio 30 d. Klaipėdos „Švyturio arenoje“ ir gruodžio 31 d. „Šiaulių arenoje“.
Roko baladės, populiariosios muzikos kūriniai, romansai – G. Paškevičiaus repertuare galima atrasti daugybę muzikos stilių. Jo dainos nepavaldžios laikui, o tarp gerbėjų – įvairių kartų atstovai. Šią žiemą dainininkas kvies savo klausytojus prisiminti ryškiausius savo kūrybinio kelio puslapius ir padovanos jau visiems puikiai pažįstamas bei pamiltas dainas.
Pajuskite šventinę nuotaiką didžiausiuose G. Paškevičiaus koncertuose – gruodžio 30 d. Klaipėdos „Švyturio arenoje“ ir gruodžio 31 d. „Šiaulių arenoje“.
Pagrindinė informacija
Durys atidaromos: 16:30 val.
Renginio trukmė: ~ 1,5 val.
Pertrauka: nėra
Nemokamai: vaikai nemokamai neįleidžiami
Amžiaus cenzas: nėra

„Žemaitukų” ir gyvo garso grupės koncertas
2024-01-04 19:00 | Šiaulių kultūros centro Didžioji koncertų salė (Aušros al. 31)
Muzikos mylėtojų širdis nuoširdumu ir įsimintinais hitais jau spėję užkariauti „Žemaitukai“ nesiruošia sustoti ir tęsia autorinių dainų albumo pristatymo „Jeigu pasaulis priklausytų man“ turą po Lietuvą! Kartu su populiarumo bangą išgyvenančiais atlikėjais šiame ture keliauja ir gyvo garso grupė, kurios dėka užtikrinamas kokybiškas, natūralus skambesys, pasiekiantis kiekvieną klausytoją.
Per pastaruosius metus didelį šuolį muzikinėje karjeroje padarę „Žemaitukai“ iki didžiųjų metų švenčių aplankys dar devynis Lietuvos miestus. Turą vainikuos finalinis pasirodymas Panevėžio „Kalnapilio“ arenoje, prieš pat Kalėdas – gruodžio 22-ąją.
Atvirumu ir betarpišku bendravimu publiką kaskart žavintys Linas ir Ovidijus tiki, kad šis turo tęsinys atneš dar daugiau teigiamų emocijų, įsimintinų akimirkų ir pažada, kad visų koncertų metu susirinkę gerbėjai išgirs ne tik naujausius kūrinius, bet ir hitais jau tapusias dainas, kurias bus galima užtraukti kartu!
„Iš anksto norime padėkoti visiems, kurie nuspręsite praleisti vakarą su mūsų muzika. Labai džiaugiamės augančia klausytojų auditorija, nes tai yra pagrindinis mūsų darbo įvertinimas. Ypatingai smagu, kad gerbėjų ratas plečiasi įvairiuose Lietuvos kraštuose. Todėl nusprendėme, kad privalome išplėsti žemėlapio geografiją ir aplankyti dar daugiau Lietuvos miestų bei atvežti ten savo nuotaiką, pozityvą ir širdis”, – atviravo nekantriai susitikimų laukiantys atlikėjai.
Renginio trukmė: ~1.40 val. (su pertrauka)

Eugenijaus Chrebtovo koncertas „Sielą virpinančios dainos“
2024-01-05 18:00 | Šiaulių kultūros centro Didžioji koncertų salė (Aušros al. 31)
Ilgametę sceninę patirtį sukaupęs dainininkas Eugenijus Chrebtovas koncertinėse programose sukaupė įspūdingą kūrinių bagažą. Gausybė vaidmenų operos scenoje, dalyvavimas įvairiuose projektuose, respublikiniuose ir tarptautiniuose konkursuose bei koncertai su ryškiausiais šalies kolektyvais atlikėjui leido išmėginti save gausybėje muzikos stilių, tad greta klasikinių kūrinių galima išgirsti svingo, lengvo roko, populiariosios muzikos. Taip pat labai svarbią vietą atlikėjo koncertinėje veikloje užima lietuviška muzika, kurią visai neseniai jis pristatė Lietuvos dvaruose, sulaukdamas išties didelio pasisekimo bei gausybės teigiamų įvertinimų.
„Sielą virpinančios dainos“ – taip dainininkas pavadino savo koncertinio turo po Lietuvą programą, kurioje klausytojai atras ne tik puikiai žinomus, sau mielus kūrinius, bet išgirs dar niekuomet negirdėtų kompozicijų bei autorinių kūrinių, kurie neabejotinai sušildys širdis ir sielas.
Daugybės klausytojų simpatijų sulaukiantis atlikėjas kaskart žavi charizma ir atsidavimu žiūrovams. Kiekvienas koncertas jam – ypatingas įvykis, kuriam ruošiasi nuoširdžiai, netausodamas savęs tam, kad džiugintų savo ištikimiausius gerbėjus. Tad ir šį kartą E. Chrebtovas nustebins klausytojus programa, kurioje skambės kūriniai, tapsiantys tikru iššūkiu jam, bet dovanosiantys neišdildomų emocijų visiems susirinkusiesiems.
Renginio trukmė: ~1.15 val.

Šiaulių vyskupijos Šeimų šventė 2024 „Plačiai atverkite Kristui duris“
2024-01-07 10:00 - 17:00 | Šiaulių arena
Šiaulių vyskupijos Šeimų šventė 2024 „Plačiai atverkite Kristui duris“ vyks Šiaulių arenos didžiojoje salėje sausio 7 d.
Šventė susideda iš trijų dalių. Pirmoje dalyje – šeimų organizacijų ir judėjimų mugė arenos fojė, antroje dalyje – šv. Mišių šventimas Šiaulių arenoje. Trečioje dalyje – muzikinis spektaklis. Į Lietuvą atvyksta smuiko virtuozė SAULĖ KILAITĖ (Milanas, Italija). Dalyvausime muzikinėje kelionėje „Smuiko dienoraštis“ . Koncertas, skirtas menininkės 20-ties metų scenoje jubiliejui. Geriausi kūriniai smuikui.
Meno kolektyvas:
SAULĖ KILAITĖ – smuikininkė solistė ir spektaklio vedėja (Milanas, Italija)
ELENA LAGO – choreografė ir šokėja (Milanas, Italija)
CHARLY CARTISANO – režisierius (Milanas, Italija)
Į šventę įleidžiama su kvietimais. Kvietimus galima įsigyti Šiaulių vyskupijos Šeimos centre, Knygyne-svetainėje “Prie Katedros”, parapijų raštinėse. Solidarumo rinkliava – 10 eurų už kvietimą.
Pagrindinė informacija
Durys atidaromos: 10:00 val.
Renginio trukmė: 6 val.
Petrauka: taip
Nuolaidos: netaikomos
Nemokamai: vaikai iki 7 metų amžiaus imtinai neužimant papildomos sėdimos vietos (renginio vietoje pateikti amžių įrodantį dokumentą)
Vietos neįgaliesiems: vietos skirtos judėjimo negalią turintiems asmenims judantiems neįgaliojo vežimėliu.
Amžiaus cenzas: nėra
Organizatorius: Šiaulių vyskupijos Šeimos centras
*Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

Šokių vakaras. Groja grupė „Šiaurės pašvaistė“
2024-01-07 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2024 m. sausio 7 d. 17 val.

5 Eur

Sausio 7 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies grupė „Šiaurės pašvaistė“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

Šokių vakaras. Groja Algimantas Butnorius
2024-01-14 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2024 m. sausio 14 d. 17 val.

5 Eur

Sausio 14 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Koncertas „Nuo klasikos iki ABBA“
2024-01-17 18:00 | Šiaulių kultūros centro Didžioji koncertų salė (Aušros al. 31)
Trys scenos karalienės – Rūta Ščiogolevaitė, Vaida Genytė ir Aistė Pilvelytė – susibūrė į unikalų muzikos projektą „3 DIVOS“! Žiūrovų numylėtinės nutarė leistis į šventinį koncertinį turą ir aplankyti daugybę Lietuvos miestų.
Žavingosios atlikėjos paruošė išskirtinę koncertinę programą „Nuo klasikos iki ABBA“, kurioje skambės daugybė pasaulinių hitų, o taip pat kultinės švedų grupės populiariausios dainos.
Koncertas pilnas įspūdžių, netikėtumų, bei žanrų įvairovės. Programoje skamba dainos, su kuriomis užaugo šios dainininkės. Tai muzika, apimanti kelis dešimtmečius ir net šimtmečius – nuo klasikos grožio iki retro smagumo, kino filmų, miuziklų, pop ir roko žanro kūrinių. Koncerte girdėsite tokias dainas, kaip: „Jurgos arija“, „Dangus tau dovanoja aukštį“, „You Raise Me Up“, „Barcarolle“, „Never Enough“, „Diamonds“, „Meilės netylėk“, „Meilę skolingas tau“.
Pagrįstai galite tikėtis, kad šis koncertas, tarsi muzikinė pasaka, užburs ir paskandins į svaigų muzikos pasaulį, o betarpiškas ir nuotaikingas atlikėjų bendravimas užtikrins jaukią ir smagią nuotaiką. Išduosime paslaptį – koncerto metu skambės ir patys žinomiausi pačių atlikėjų hitai. Bilietas į šį koncertą gali tapti nuostabiausia dovana artimiesiems ir puikia galimybe kokybiškai praleisti laiką su mylimiausiais žmonėmis.
Koncerto trukmė: ~1,5 val.
